b'\n_START_ARTICLE_\nJo\xc5\xbee Gori\xc4\x8dar (diplomat)\n_START_SECTION_\n\xc5\xbdivljenje\n_START_PARAGRAPH_\nJo\xc5\xbee Gori\xc4\x8dar se je rodil 23. junija 1873 v Mozirju. Pred prvo svetovno vojno je bil izseljenski konzul Avstro-Ogrske v ZDA, nato v Berlinu. Zaradi avstro-ogrskega napada na Srbijo in s tem za\xc4\x8detkom prve svetovne vojne 1914 je emigriral v ZDA. Prizadeval si je za zdru\xc5\xbeitev ju\xc5\xbenoslovanskih narodov v federativno republiko. Bil je tudi svetovalec ameri\xc5\xa1ke vlade. Germanicijske te\xc5\xbenje proti slovanskim narodom je opisal v knjigi The Inside Story of Austro-German Intrigue (Garden City, 1920)._NEWLINE_Med drugo svetovno vojno je objavljal \xc4\x8dlanke in komentarje, v katerih se je zavzemal za moralno in gmotno pomo\xc4\x8d napadenim narodom, zlasti slovanskim. Umrl je 28. septembra 1955 v Ljubljani.'